Sergejus Jovaiša

Sergejus Jovaiša (g. 1954 m. gruodžio 17 d. Anykščiuose) – krepšininkas, Seimo narys, Lietuvos ir Anykščių rajono politinis bei visuomenės veikėjas.

 Biografija 
1961–1972 m. mokėsi Anykščių A. Vienuolio vidurinėje mokykloje. Pirmasis treneris Povilas Kūgys. 1977 m. baigė Kauno politechnikos institutą, inžinierius ekonomistas. 1979–1986 m. studijavo Lietuvos kūno kultūros institute, dėstytojas, krepšinio treneris.

1998–2004 m. UAB aviacijos kompanijos „Avia Baltika“ prezidento padėjėjas ir 1998–2001 m. Lietuvos radijo ir televizijos Kauno skyriaus sporto apžvalgininkas. 2001 m. išrinktas pirmuoju Lietuvos lošimų organizatorių asociacijos prezidentu. 2002–2003 m. Valstybinės lošimų priežiūros komisijos narys. 2003 m. liepos 18 d. atleistas iš pareigų.http://www.delfi.lt/archive/article.php?id=2623790 Nuo 2004 m. gyvena ir dirba Anykščiuose.

2004–2005 m. Anykščių „Puntuko“ krepšinio komandos treneris. 2005–2006 m. Joniškio „Delikateso“ krepšinio klubo treneris. 2006–2007 m. Anykščių kūno kultūros ir sporto centro treneris. Nuo 2007 m. Anykščių rajono savivaldybės mero patarėjas sportui ir turizmui. Nuo 2007 m. pasaulio anykštėnų bendrijos tarybos narys. Lietuvos žurnalistų sąjungos narys.Anykštėnų biografijų žinynas 

Nepartinis. Nuo 2007 m. Anykščių rajono savivaldybės tarybos narys Naujosios sąjungos (socialliberalų) sąraše.http://www.vrk.lt/rinkimai/3/Kandidatai/Kandidatas7368/Kandidato7368Anketa.html 

Laimėjo 2016 m. Lietuvos Respublikos Seimo rinkimuose.

Sutuoktinė Nelda. Vaikai iš pirmosios santuokos: Laura (g. 1977 m.), Agnė (g. 1987 m.), Pranas (g. 1993 m.). Vaikai iš antrosios santuokos: Urtė (g. 1999 m.), Justė (g. 2000 m.).

S. Jovaiša 2008 m. sukūrė stribo vaidmenį kino filme „Kai aš buvau partizanas“ (rež. Vytautas V. Landsbergis, kino studija A Propos).

 Sportiniai pasiekimai 
1972–1989 m. žaidė Kauno „Žalgirio“ komandoje. 1989–1991 m. žaidė Vokietijos „SSV Hagen“, 1991–1995 m. „BG Hagen“, 1995–1998 m. „ATS Cuxhaven“ (ir treneris) klubuose. 1973–1992 m. Lietuvos vyrų krepšinio rinktinės narys, žaidė 82 rungtynes, pelnė 525 taškus. 1977–1985 m. TSRS vyrų krepšinio rinktinės narys, žaidė 182 rungtynes, pelnė 1705 taškus.

 1974 m., 1978 m., 1979 m., 1986 m. – 4 kartus Lietuvos vyrų krepšinio čempionas
 1977 m. universiada – sidabro medalis
 1978 m. VIII pasaulio krepšinio čempionatas – sidabro medalis
 1980 m. Maskvos olimpinės žaidynės – bronzos medalis
 1981 m. XXII Europos krepšinio čempionatas – čempionas
 1981 m. universiada – sidabro medalis
 1982 m. IX pasaulio krepšinio čempionatas – čempionas
 1983 m. XXIII Europos krepšinio čempionatas – bronzos medalis
 1985 m., 1986 m., 1987 m. – 3 kartus TSRS vyrų krepšinio čempionas
 1985 m. XXIV Europos krepšinio čempionatas – čempionas
 1986 m. pasaulio klubinių komandų Džonso taurės laimėtojas
 1987 m. XXV Europos krepšinio čempionatas – sidabro medalis
 1992 m. Barselonos olimpinės žaidynės – bronzos medalis 

 Įvertinimas 
 1980 m. LTSR nusipelnęs kūno kultūros ir sporto darbuotojas
 1982 m. „Garbės ženklo“ ordinas
 1982 m. TSRS nusipelnęs sporto meistras
 2020 m. – Anykščių rajono garbės pilietisParlamentaras S. Jovaiša – Anykščių rajono garbės pilietis 2020-06-25, kauno.diena.lt

 Bibliografija 
 Sergejus Jovaiša. Krepšinio aistrų sūkury / literatūrinis bendraautoris Bronius Čekanauskas – V.: Vyturys, 1989. – 154 [6] psl.: iliustr. 90 000 egz. – ISBN 5-7900-0317-6

 Šaltiniai 

 Nuorodos 
 Dovilė Kamarauskienė. Gudrusis lapinas surado ramybės uostą // Kauno diena, 2005.01.03 

Kategorija:Lietuvos krepšininkai
Kategorija:Lietuvos krepšinio treneriai
Kategorija:Lietuvos žurnalistai
Kategorija:Anykščių politikai
Kategorija:Lietuvos olimpiečiai
Kategorija:TSRS olimpiečiai
Kategorija:Seimo nariai
Kategorija:Lietuvos miestų ir rajonų garbės piliečiai